Den 21. februar 1893 vedtok Stortinget å erverve området ved Hvalsmoen ved Randselva som eksersérplass for Ingeniørvåpenet under navnet Hvalsmoen leir. Ved forlengelsen av Bergensbanen fra Hønefoss til Roa i 1909 ble Hval stasjon opprettet. Stasjonen ble nedlagt i 1990, og brukes idag som kryssingsspor. Stasjonsbygningen er av Sirnes-typen, og er fredet. Hvalsmoen leir var operativ i over 100 år før den ble vedtatt nedlagt i 2001.